UNIQA - prime brute subscrise de 35,3 milioane euro, în primul trimestru al anului
Anul în care UNIQA marchează 15 ani de activitate pe piața asigurărilor din România a debutat cu rezultate bune înregistrate de companie în primele 3 luni din 2024. Volumul total al primelor brute subscrise de UNIQA Asigurări și UNIQA Asigurări de viață în perioada ianuarie - martie 2024 s-a situat la nivelul de 35,3 milioane euro, în creștere cu 14,5%, comparativ cu același interval din 2023.